Legal Document

Category: 44

Text:
1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 169 της 4 Απρ./3 Μαΐου 1984 (ΦΕΚ Α΄ 57) Ίδρυση Σχολής Καλών Τεχνων στο Αριστοτέλειο Πανεπιστήμιο Θεσσαλονίκης. Έχοντας υπόψη: 1.Τις διατάξεις: α)του άρθρ. 6 (παρ. 6 και 7) και του άρθρ. 50 (παρ. 6) του νόμ. 1268/82 «για τη δομή και λειτουργία των ανωτάτων εκπαιδευτικών ιδρυμάτων» (ΦΕΚ 87, τ.Α΄). β)του άρθρ. 48 (παρ. 1) του νομ. 1404/83 «δομή και λειτουργία των τεχνολογικών εκπαιδευτικών ιδρυμάτων» (ΦΕΚ 173 τ.Α΄). 2.Τη γνώμη της συγκλήτου του Πανεπιστημίου Θεσσαλονίκης (συνεδρία: 29.6.83). 3.Τη γνώμη του Εθνικού Συμβουλίου Ανωτάτης Παιδείας (συνεδρία: 2/1.7.83). 4.Την Η.5421/82 αποφ. Πρωθυπουργού και Υπ. Εθν. Παιδ. και Θρησκευμάτων (ΦΕΚ 474 τ.Β΄). Την υπ’ αριθ. 876/1983 γνωμοδότηση του Συμβουλίου της Επικρατείας, με πρόταση του Υπουργικού Συμβουλίου. αποφασίζουμε: Ίδρυση - γενικές διατάξεις Άρθρ.1.-1.Ιδρύεται Σχολή Καλών Τεχνών στο Αριστοτέλειο Πανεπιστήμιο Θεσσαλονίκης. Στη Σχολή αυτή συνιστώνται: α)τμήμα εικαστικών και εφαρμοσμένων τεχνών. β)τμήμα μουσικών σπουδών. γ)τμήμα θεάτρου. 2.α)Η έναρξη της λειτουργίας και η εισαγωγή των πρώτων φοιτητών ορίζεται για το τμήμα εικαστικών και εφαρμοσμένων τεχνών από το Ακαδημαϊκό έτος 1984-1985 και για το τμήμα μουσικών σπουδών από το Ακαδημαϊκό Έτος 1985-1986. β)Το Ακαδημαϊκό έτος έναρξης της λειτουργίας του τμήματος θεάτρου θα καθοριστεί με απόφαση του υπουργού Εθνικής Παιδείας και Θρησκευμάτων, ύστερα από γνώμη της Συγκλήτου του Πανεπιστημίου Θεσσαλονίκης. 3.Τα σχετικά με την οργάνωση και διοίκηση, τη λειτουργία, τον κανονισμό σπουδών και το προσωπικό της Σχολής και των τμημάτων καθορίζονται με βάση τις διατάξεις του νομ. 1268/82. Αποστολή Άρθρ.2.-Η Σχολή και τα τμήματά της έχουν ως αποστολή: α)Να καλλιεργούν και να προάγουν τις τέχνες με την Ακαδημαϊκή και την εφαρμοσμένη διδασκαλία, έρευνα και καλλιτεχνική αναζήτηση. β)Να παρέχουν στους φοιτητές τους τα απαραίτητα εφόδια που εξασφαλίζουν άρτια κατάρτιση για την καλλιτεχνική σταδιοδρομία και εξέλιξή τους. γ)Να συμβάλλουν στην ανάπτυξη της αισθητικής αγωγής και αντίληψης του λαού και στη συνειδητοποίησή του για το ρόλο και τη σημασία της τέχνης στη ζωή. δ)Να συμβάλλουν ποικιλότροπα στην ανάπτυξη του πολιτιστικού επιπέδου του τόπου, αναλαμβάνοντας πρωτοβουλίες προς την κατεύθυνση αυτή. Σπουδές και τίτλοι σπουδων Άρθρ.3.-1.α)Τα τμήματα της Σχολής χορηγούν αντίστοιχα ενιαία πτυχία. β)Το γνωστικό αντικείμενο του τμήματος εικαστικών και εφαρμοσμένων τεχνών προσδιορίζεται από τις κατευθύνσεις ζωγραφικής, γλυπτικής και εφαρμοσμένων τεχνών. γ)Οι ειδικεύσεις του πτυχίου του τμήματος εικαστικών και εφαρμοσμένων τεχνών είναι οι ακόλουθες: (ι)ζωγραφική (ιι)γλυπτική (ιιι)κεραμική (ιν)γραφικές τέχνες (χαλκογραφία, ξυλογραφία, μεταξοτυπία κλπ.). (ν)υφαντική (νι)ψηφιδωτό (νιι)γυαλί (βιτράιγ-φόρμα) (νιιι)μελέτη και σχεδίαση επίπλου (ιχ)μορφολογία αντικειμένων βιοτεχνικής - βιομηχανικής παραγωγής. (Μετά τη σελ. 624,01(α) Σελ. 624,31 Τεύχος Ζ71-Σελ. 105 Σχολή Καλών Τεχνών Πανεπιστημίου Θεσ/νίκης 31.Ε.ψ.1 (χ)σκηνογραφία (χι)συντήρηση έργων (χιι)κινούμενο σχέδιο (χιιι)φωτογραφία - βίντεο (χιν)εικονογράφηση - έντυπο Σύσταση θέσεων προσωπικού Άρθρ.4.-1.Στα τμήματα της Σχολής Καλών Τεχνών του Πανεπιστημίου Θεσσαλονίκης ιδρύονται πενήντα θέσεις διδακτικού ερευνητικού προσωπικού (Δ.Ε.Π.). Από αυτές οι 20 ιδρύονται στο τμήμα Εικαστικών και Εφαρμοσμένων Τεχνών και από 15 στα άλλα δύο τμήματα. 2.Σε καθένα από τα τρίτα τμήματα της Σχολής Καλών Τεχνών του Πανεπιστημίου Θεσσαλονίκης ιδρύονται 10 θέσεις ειδικού εκπαιδευτικού προσωπικού (Ε.Ε.Π.), από τις οποίες οι επτά για τη διδασκαλία σχεδίου και οι τρεις για τη διδασκαλία μουσικής. Διαδικασία πλήρωσης πρώτων θέσεων Δ.Ε.Π. Άρθρ.5.-1.Η εκλογή των 7 πρώτων μελών Δ.Ε.Π. των τμημάτων της σχολής Καλών Τεχνών γίνεται από ειδικό Σώμα Εκλεκτόρων για κάθε τμήμα, το οποίο συγκροτείται με απόφαση του Υπουργού Εθνικής Παιδείας και Θρησκευμάτων. 2.α)Κάθε ειδικό Σώμα Εκλεκτόρων αποτελείται από 7 μέλη, τα οποία πρέπει να κατέχουν θέση Δ.Ε.Π. σε Ελληνικό Α.Ε.Ι. ή ισοδύναμη θέση σε ομοταγές ανώτατο Εκπαιδευτικό Ίδρυμα (Α.Ε.Ι.) του Εξωτερικού, ίδιας ή ανώτερης βαθμίδας σε σχέση με αυτές, στις οποίες ανήκουν οι προκηρυσσόμενες θέσεις. β)Στις συνεδριάσεις κάθε Ειδικού Σώματος Εκλεκτόρων συμμετέχουν δύο εκπρόσωποι της ΦΕΑΠΘ ως μέλη δίχως δικαίωμα ψήφου. 3.Η πλήρωση των 7 πρώτων θέσεων ΔΕΠ γίνεται με την ακόλουθη διαδικασία: α)Η προκήρυξη των 7 πρώτων θέσεων μελών του ΔΕΠ κάθε τμήματος γίνεται με απόφαση του Υπουργού Εθνικής Παιδείας και Θρησκευμάτων και δημοσιεύεται στην Εφημερίδα της Κυβέρνησης, καθώς, και τουλάχιστον δύο φορές, σε 3 ημερήσιες Εφημερίδες της Αθήνας, σε 2 της Θεσσαλονίκης και 2 των εδρών των άλλων ΑΕΙ της Χώρας εφόσον κυκλοφορούν εκεί ημερήσιες Εφημερίδες. β)Στην προκήρυξη αναφέρονται η βαθμίδα της θέσης που πληρώνεται καθώς και το γνωστικό της αντικείμενο. γ)Μέσα σε αποκλειστική προθεσμία 30 ημερών από την ημερομηνία της τελευταίας δημοσίευσης της προκήρυξης στην Εφημερίδα της Κυβέρνησης, υποβάλλονται στο Πανεπιστήμιο Θεσσαλονίκης οι αιτήσεις των υποψηφίων μαζί με τα ακόλουθα δικαιολογητικά: βιογραφικό σημείωμα, αντίγραφα των πτυχίων και των τίτλων σπουδών των υποψηφίων, καθώς και αποδεικτικά της δραστηριότητάς τους. Σελ. 624,32 Τεύχος Ζ71-Σελ. 106 δ)Πριν λήξει η προθεσμία του προηγούμενου εδαφίου τα Ειδικά Σώματα Εκλεκτόρων συγκροτούν τριμελείς εισηγητικές επιτροπές, με σύμμετρη συμμετοχή όλων των Εκλεκτόρων στις εισηγητικές επιτροπές. Η συγκρότηση των εισηγητικών επιτροπών ανακοινώνεται στον Υπουργό Εθνικής Παιδείας και Θρησκευμάτων δίχως καθυστέρηση. ε)Οι Εισηγητικές Επιτροπές υποβάλουν στα Ειδικά Σώματα Εκλεκτόρων τις εκθέσεις τους μέσα σε αποκλειστική προθεσμία 40 ημερών από τη λήξη της προθεσμίας υποβολής των αιτήσεων των υποψηφίων που αναφέρεται στο εδάφ. γ)αυτής της παραγράφου. ς)Οι Εκθέσεις είναι ειδικά αιτιολογημένες και περιλαμβάνουν: (ι)Γνώμη για το βαθμό ανταπόκρισης των υποψηφίων στα απαιτούμενα νόμιμα προσόντα. (ιι)Αναλυτική παρουσίαση και αξιολόγηση του έργου, της δραστηριότητας και της προσωπικότητας των υποψηφίων, όπως επίσης κρίση για την προσφορά τους στις τέχνες καθώς και (ιιι)Αξιολογική κατάταξη των υποψηφίων. ζ)Οι Εκθέσεις κοινοποιούνται στους υποψηφίους, οι οποίοι μπορούν να υποβάλλουν σχετικό υπόμνημα στο Σώμα Εκλεκτόρων. η)Αν παρέλθει άπρακτη η προθεσμία του εδαφ. (ε) το Σώμα Εκλεκτόρων προχωρεί στην εκλογή δίχως εισηγητική έκθεση. θ)Τα Ειδικά Σώματα Εκλεκτόρων συνέρχονται μέσα σε αποκλειστική προθεσμία 10 ημερών από την ημερομηνία υποβολής της Εισηγητικής Έκθεσης ή από την άπρακτη πάροδο της σχετικής αποκλειστικής προθεσμίας του εδαφ. (ε) προκειμένου να προχωρήσουν στην εκλογή. ι)Στην αρχή της συνεδρίασης οι υποψήφιοι μπορούν να αναπτύξουν προφορικά τις απόψεις τους για το περιεχόμενο της Εισηγητικής Έκθεσης, απαντούν στις ερωτήσεις των μελών του Ειδικού Σώματος Εκλεκτόρων και αποχωρούν. 31.Ε.ψ.1 Σχολή Καλών Τεχνών Πανεπιστημίου Θεσ/νίκης ια)Μετά από σχετική συζήτηση μεταξύ των μελών του Ειδικού Σώματος Εκλεκτόρων γίνεται ψηφοφορία για την εκλογή. Κάθε εκλέκτορας αιτιολογεί ειδικά την ψήφο του. Η ψηφοφορία γίνεται με αλφαβητική σειρά, αφού καθοριστεί με κλήρωση ποιος θα ψηφίσει πρώτος σε κάθε εκλογή. ιβ)Υποψήφιος που συγκέντρωσε τα 2/3 του συνόλου των εκλεκτόρων θεωρείται ότι έχει εκλεγεί. ιγ)Σε περίπτωση που υποψήφιος συγκέντρωσε απόλυτη πλειοψηφία του συνόλου των Εκλεκτόρων, όμως μικρότερη από 2/3, τότε το ένα πέμπτο του συνόλου του Εκλεκτορικού Σώματος, με συνυπολογισμό των δύο εκπροσώπων των φοιτητών, έχει δικαίωμα να ζητήσει από τον πρόεδρο, είτε αμέσως, είτε μέσα στις επόμενες δέκα ημέρες, να κρίνει διευρυμένο εκλεκτορικό Σώμα (με συμμετοχή και ψήφο των παραπάνω δύο εκπροσώπων των φοιτητών) αν αποδέχεται, με απόλυτη πλειοψηφία των παρόντων την εκλογή. Σε καταφατική περίπτωση η εκλογή ολοκληρώνεται. Σε αρνητική περίπτωση, η αρχική ψηφοφορία του περιορισμένου εκλεκτορικού Σώματος ισχύει ως πρόταση προς τον Υπουργό Παιδείας. ιδ)Η απόφαση και τα πρακτικά κοινοποιούνται σε όλους του υποψηφίους και διαβιβάζονται στον Υπουργό Εθνικής Παιδείας και Θρησκευμάτων, ο οποίος, ύστερα από έλεγχο της νομιμότητας εκδίδει τη σχετική πράξη διορισμού, με τη ρητή επιφύλαξη των διατάξεων του τελευταίου υπεδαφίου του προηγούμενου εδαφίου (ιγ). ιε)Με την προβλεπόμενη στην παρ. 1 του άρθρου τούτου υπουργική απόφαση για τη συγκρότηση των Ειδικών Σωμάτων Εκλεκτόρων ρυθμίζονται οι διαδικασίες και οι τεχνικές λεπτομέρειες λειτουργίας των Σωμάτων αυτών. ις)Στα μέλη των Ειδικών Σωμάτων Εκλεκτόρων καταβάλλεται αποζημίωση και έξοδα μετακίνησης που καθορίζονται με κοινή απόφαση των Υπουργών Εθνικής Παιδείας και Θρησκευμάτων και Οικονομικών. ιζ)Κατά τα λοιπά εφαρμόζονται συμπληρωματικά οι διατάξεις του νομ. 1268/1982. Αυτοδύναμη λειτουργία των Τμημάτων Άρθρ.6.-1.Αμέσως μετά την εκλογήν των πρώτων μελών του ΔΕΠ κάθε Τμήματος κινείται, με ευθύνη του Πρύτανη, η διαδικασία εκλογής Προέδρου Τμήματος και σύγκλησης της αντίστοιχης γενικής συνέλευσης (Γ.Ε.) σύμφωνα με το νομ. 1268/1982. 2.Η συγκρότηση των τομέων γίνεται με απόφαση του Υπουργού Εθνικής Παιδείας και Θρησκευμάτων μετά από σύμφωνη γνώμη της Γ.Σ. του αντίστοιχου τμήματος. Η κατανομή του προσωπικού στους τομείς γίνεται με απόφαση της Γ.Σ. τμήματος.